
             REPUBLIKA  HRVATSKA 
VUKOVARSKO -SRIJEMSKA ŽUPANIJA
                  OPĆINA CERNA
            OPĆINSKI NAČELNIK
KLASA: 421-04/21-01/1        
URBROJ: 2212/04-01-21/3       
Cerna, 12.04.2021. godine

[bookmark: _GoBack]              Na temelju članka 44. Statuta Općine Cerna ("Službeni vjesnik" Vukovarsko-srijemske Županije br. 13/09, 2/13, 24/14, 8/18 i 4/21), i članka 5. Odluke o mjerama poticanja stambenog zbrinjavanja na području Općine Cerna, Općinski načelnik Općine Cerna,  dana 12.04.2021. godine, objavljuje:


JAVNI NATJEČAJ ZA DODJELU POTICAJA

1. Općina Cerna dodjeljuje poticaj osobama koje su tijekom tekuće kalendarske godine kupile ili grade nekretninu za stanovanje na području Općine Cerna i koja je u cijelosti vlasništvo korisnika poticaja (1/1)

2. Određene su sljedeće vrste poticaja: 
- poticaj se dodjeljuje za kupovinu prve nekretnine kojom se rješava vlastito stambeno pitanje na području Općine Cerna u visini od 20.000,00 kuna 
- poticaj za gradnju stambenog objekta kojim se rješava vlastito stambeno pitanje na području Općine Cerna u visini od 20.000,00 kuna

3. Poticaj se može ostvariti samo jedanput.

4. Pravo na dodjelu poticaja imaju korisnici poticaja uz uvjet da korisnik poticaja ili članovi njegove uže obitelji nemaju u vlasništvu stan, kuću, kuću za odmor ili sličan objekt pogodan za stanovanje u tuzemstvu ili inozemstvu. Članovima uže obitelji smatraju se bračni drug i djeca.

5. Fizička osoba prodavatelj nekretnine ne smije biti u srodstvu s podnositeljem zahtjeva i članovima njegove obitelji do trećeg nasljednog reda u smislu Zakona o nasljeđivanju („Narodne novine“, br. 48/03, 163/03, 35/05, 127/13, 33/15 i 14/19).

6. Korisnik poticaja i članovi njegove uže obitelji moraju prijaviti prebivalište na adresi nekretnine za koju je odobren poticaj te moraju zadržati prebivalište neprekinuto sljedećih 5 godina.

7. Prijave se podnose u zatvorenoj omotnici, preporučeno poštom na adresu ili osobno u Jedinstveni upravni odjel Općine Cerna.
OPĆINA CERNA
JEDINSTVENI UPRAVNI ODJEL
Šetalište dr. F. Tuđmana 2
32272 Cerna

     Na vanjskome dijelu omotnice potrebno je istaknuti puni naziv i adresu prijavitelja s napomenom:

                                                  „Javni natječaj za dodjelu poticaja - Ne otvaraj“

      Prijave koje nisu dostavljene na propisani način i ne sadrže svu dokumentaciju koja je propisana natječajem,            neće biti uzete na razmatranje.




8.  Prijavi je potrebno priložiti:

                    -  vjenčani list
- presliku kupoprodajnog ugovora, ovjeren kod javnog bilježnika (ako se traži sufinanciranje kupovine nekretnine),
- zemljišno-knjižni izvadak,
- kopiju katastarskog plana, 
- potvrdu zemljišnoknjižnog odjela o nepostojanju vlasništva nad drugim nekretninama na području Općine Cerna (osim sufinancirane nekretnine),
- izjavu ovjerenu kod javnog bilježnika da korisnici poticaja nemaju stan, kuću ili kuću za odmor pogodnu za stanovanje u tuzemstvu ili inozemstvu, 
- dokaz o početku građenja (počevši od 2020. godine pa na dalje) i građevinska dozvola sukladno Zakonu (u slučaju poticaja za gradnju stambenog objekta), 
- potvrde o prebivalištu (s adresom na kupljenoj nekretnini) ili u slučaju poticaja za gradnju stambenog objekta - izjavu pod materijalnom i kaznenom odgovornošću da će u roku od dvije godine prijaviti prebivalište na adresi nekretnine za koju je odobren poticaj,
- podatke o bankovnom računu korisnika poticaja. 


9.  Zahtjevi se zaprimaju do kraja 2021. godine odnosno do podjele sredstava osiguranih u Proračunu Općine Cerna.  

10.   Prijave po natječaju razmatra Povjerenstvo za dodjelu poticaja, koje se sastoji od 3 član koje imenuje Općinsko vijeće. Povjerenstvo razmatra prijave pristigle na natječaj za prethodni mjesec prema redoslijedu zaprimanja, te predlaže listu korisnika poticaja u roku 10 dana. Na prijedlog Povjerenstva Općinski načelnik donosi Odluku o dodjeli poticaja u roku 8 dana, te sa korisnicima poticaja sklapa Ugovor.

11.  Korisnik poticaja prije zaključenja ugovora mora dostaviti Općini bjanko zadužnicu najmanje u vrijednosti dodijeljenog poticaja ovjerenu kod javnog bilježnika.
Korisnik poticaja je dužan na zahtjev Općine dostaviti dokaze o ispunjavanju uvjeta koji proizlaze iz ovog Javnog natječaja. 
U slučaju da korisnik poticaja ne ispuni neki uvjet iz ovog Javnog natječaja ili da kupljenu nekretninu proda dužan je Općini vratiti dobivena sredstva uvećano za zakonske zatezne kamate najkasnije 60 dana nakon što nastane neispunjenje nekog od uvjeta.

12. Ukupno planirana vrijednost Javnog natječaja je 200.000,00 kn.

13.  Sredstva će se dodjeljivati za nekretnine koje su kupljene u 2021. godini ili se grade od 2020. godine. 

14. Svi kandidati podnošenjem prijave daju svoju izričitu suglasnost Općini Cerna da u njoj navedene osobne podatke prikuplja, obrađuje, objavljuje na njenoj internetskoj stranici i pohranjuje u svrhu provedbe predmeta ovog Javnog natječaja, u svrhu kontaktiranja i informiranja podnositelja prijave, kao i upoznavanja javnosti o donesenim odlukama, te u svrhu sklapanja Ugovora.

15.  Općina Cerna zadržava pravo na poništenje objavljenog natječaja bez davanja posebnog obrazloženja i ne odgovara za eventualne štete sudionicima natječaja.



                                                                              Općinski načelnik
                                                                                Goran Begović

